ToekomsVenster: Jesus teenoor AugustusFoto: Pixabay/Pexels.com “Van toe af het Jesus begin preek en gesê: ‘Bekeer julle, want die koninkryk van die hemel het naby gekom.’” – Matteus 4:17 God se koninkryk gebeur te midde van ’n wêreld waar ander keisers mag heers. Die groot vraag vir ons elkeen is: Hoe moet gelowiges leef as burgers van die koninkryk te midde van ongelowige regeerders? Lees gerus 1 Petrus 2:11-17 vir dieper nadenke hieroor. Onthou die woorde van Jesaja: “Sy heerskappy sal uitbrei, en Hy sal vir altyd vrede en voorspoed bring. Hy sal op die troon van Dawid sit en oor sy koninkryk regeer. Hy sal dié koninkryk vestig en in stand hou deur reg en geregtigheid, van nou af en vir altyd. Daarvoor sal die onverdeelde trou van die Here die Almagtige sorg.” – Jesaja 9:6